Diari Oficial de la Generalitat Valenciana


Sumari del DOGV 3987, del 26-04-2001 (2001/3792)

Subhasta. Dues caixes que contenen cremalleres de diferents models i colors, en perfecte estat per a la seua comercialització.
------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3792


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta. Dues caixes que contenen cremalleres de diferents models i colors, en perfecte estat per a la seua comercialització. [2001/M3792]
  
El president de la Junta Arbitral de Transports de València comunica:
  
Conclosos els tràmits oportuns en l'expedient S-21/8844-A, seguit a instància de Transportes Martínez Albert, SL (Azkar), amb domicili en el polígon industrial Barranc de Verger, carrer En Projecte, s/n, d'Aldaia, València, com a conseqüència d'haver refusat la mercaderia transportada tant el remitent com el consignatari, es procedeix a la pública subhasta, per un termini de 10 dies abans de la data de la primera subhasta, del material que després s'especificarà i s'indica que l'acte de rematada tindrà lloc en les sales d'aquesta conselleria, situada en l'avinguda de Blasco Ibáñez, 50, 5ª planta, de València, el dia 14 de maig de 2001, a les 12.00 hores, amb les prevencions següents:
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la realització de la subhasta les postures es faran per escrit, en un sobre tancat, en el qual s'inclourà el resguard de la fiança, que es presentaran davant del cap del Servei d'Arbitratge i en el domicili esmentat de la Conselleria d'Obres Públiques, Urbanisme i Transports. L'obertura, que serà pública, es farà a les 12.00 hores del citat dia 14 de maig de 2001, en el lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a la que es concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta, els licitadors hauran d'ingressar prèviament en el compte número 4217-5905-33-3643345019, de l'entitat Bancaixa, el 20% del preu de taxació (valoració) que serveix de tipus per a la subhasta, atés que sense aquest requisit no podran ser admesos a licitació. Aquest 20% sobre el tipus serà fix per a qualsevol de les dates de la subhasta.
  
Cinqué
  
Els adjudicataris dels béns hauran de completar el pagament en l'acte davant de la mesa de subhasta o per mitjà de l'ingrés en el compte amunt esmentat, immediatament després de l'adjudicació. Perdran el dipòsit en el cas d'incompliment d'aquesta obligació.
  
Si no hi ha postors en la primera subhasta, s'indica per a la segona el dia 15 de maig de 2001, a les 12.00 hores, en el mateix lloc ja esmentat, per a la qual servirà de tipus el 75% de la valoració i no s'admetran postures inferiors als dos terços d'aquest tipus.
  
La tercera subhasta es farà, si pertoca, el dia 16 de maig de 2001, a les 12.00 hores, en l'esmentat lloc, i la postura mínima és de 10.000 pessetes. Es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Dues caixes que contenen cremalleres de diferents models i colors, en perfecte estat per a la seua comercialització. El preu valorat d'aquesta mercaderia és de 40.000 pessetes.
  
Aquest material es troba dipositat per a la seua comprovació, en els locals de l'empresa Transportes Martínez Albert, SL (Azkar), amb domicili en el polígon industrial Barranc de Verger, carrer En Projecte, s/n, d'Aldaia, València.
  
València, 12 d'abril de 2001.- El president de la Junta Arbitral de Transports de València: Ramón Escrig Moreno.
  
Conselleria d'Obres Públiques,
  
Urbanisme i Transports